CELEX: 62015TN0555
Language: ro
Date: 2015-09-25 00:00:00
Title: Cauza T-555/15: Acțiune introdusă la 25 septembrie 2015 – Ungaria/Comisia

30.11.2015   
            
            
               RO
            
            
               Jurnalul Oficial al Uniunii Europene
            
            
               C 398/63
            
         Acțiune introdusă la 25 septembrie 2015 – Ungaria/Comisia
   (Cauza T-555/15)
   (2015/C 398/77)
   Limba de procedură: maghiara
   
      Părțile
   
   
      Reclamantă: Ungaria (reprezentanți: M. Z. Fehér și G. Koós, agenți)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea în parte a Deciziei C(2015) 4808 a Comisiei din 15 iulie 2015 privind modificarea din 2014 a taxei de inspecție a lanțului alimentar, în măsura în care prin această decizie se ordonă suspendarea aplicării cotelor progresive ale taxei de inspecție a lanțului alimentar în Ungaria;
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă următoarele motive:
   
               1.
            
            
               Abuzul de putere de apreciere, eroarea vădită de apreciere și încălcarea principiului proporționalității
               
                           —
                        
                        
                           În primul rând, reclamanta susține că, atunci când a ordonat suspendarea, Comisia a săvârșit o eroare vădită de apreciere, depășind astfel limitele puterii sale de apreciere și, în plus, încălcând principiul proporționalității.
                        
                     
         
               2.
            
            
               Încălcarea interzicerii discriminării și a principiului egalității de tratament
               
                           —
                        
                        
                           În al doilea rând, reclamanta susține că practica Comisiei în legătură cu suspendarea poate fi considerată drept incoerentă, din aceasta rezultând încălcarea interzicerii discriminării și a principiului egalității de tratament.
                        
                     
         
               3.
            
            
               Nerespectarea obligației de motivare și încălcarea principiului bunei administrări și a dreptului la apărare
               
                           —
                        
                        
                           În al treilea rând, reclamanta subliniază, în special, că, atunci când a ordonat suspendarea, Comisia nu și-a respectat obligația de motivare.
                        
                     
         
               4.
            
            
               Obligația de cooperare loială și dreptul la o cale de atac efectivă
               
                           —
                        
                        
                           În sfârșit, reclamanta susține că, în urma ordinului de suspendare al Comisiei, au fost încălcate drepturi și garanții fundamentale cum sunt obligația de cooperare loială și dreptul la o cale de atac efectivă.